**KUNSZENTMIKLÓS VÁROS POLGÁRMESTERE**

Ügyiratszám: Iga/104-1/2023.

# **Tárgy:** Pro Talentum Közalapítvány beszámolója a 2022. évről

Témafelelős: Károlyi Mónika Katalin

Véleményező bizottság: Pénzügyi Bizottság

Ügyrendi, Szociális és Egyházügyi Bizottság

Városszépítő, Turisztikai, Kulturális és Egészségügyi Bizottság

Kunszentmiklós Város Önkormányzata

Képviselő-testületének

***Tisztelt Képviselő-testület!***

Az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi LXV. törvény 1. § (2) bekezdése e) pontja kimondja, hogy *„A közalapítvány alapító okiratban megjelölt ügyvezető szerve a közalapítvány működéséről az alapítónak évente beszámolni és gazdálkodásának legfontosabb adatait nyilvánosságra hozni köteles.”*

A Pro Talentum Közalapítvány 2022. évi beszámolóját az előterjesztés melléklete tartalmazza.

Fentiek alapján kérem a Tisztelt Képviselő-testület döntését.

**HATÁROZAT-TERVEZET**

**Tárgy:** Pro Talentum Közalapítvány beszámolója a 2022. évről

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és a következő határozatot hozza:

A Képviselő-testület úgy határoz, hogy a Pro Talentum Közalapítvány 2022. évi beszámolóját elfogadja.

Határidő: 2023. január 31.

Felelős:

* Lesi Árpád polgármester
* Károlyi Mónika Katalin jegyző

A határozatról értesülnek:

- Lesi Árpád polgármester

- Károlyi Mónika Katalin jegyző

- Pro Talentum Közalapítvány kuratóriumi elnöke

- Irattár

Kunszentmiklós, 2023. január 18.

Lesi Árpád

polgármester

**Pro Talentum Közalapítvány**

**Kunszentmiklós**

**Kálvin tér 12.**

**6090**

**Kunszentmiklós Város Önkormányzata**

**Képviselő-testület**

Kunszentmiklós

Kálvin tér 12.

6090

Tisztelt Képviselő-testület!

A közalapítványt 1995-ben az akkori képviselő-testület alapította 500.000,- Ft alaptőkével. A cél az alapító okiratban került megjelölésre: a főiskolai és egyetemi tanulmányokat folytató, de valamilyen oknál fogva hátrányos körülmények között élő tehetséges tanulók előmenetelének támogatása, a szülők anyagi terhei egy részének átvállalása. Támogatás adható középiskolai tanulmányokat folytató tanulók számára is, amennyiben az alapítványnak erre anyagi lehetősége van.

Az alapítványt minden évben az akkor hivatalban lévő képviselő-testület támogatta a megpályázható civil alapból, némelykor a kuratórium tagjai, valamint jótékony célú rendezvények bevételeiből, az 1%-ból és más forrásokból a lakosság.

Hosszú éveken keresztül Tábori Ferenc látta el a Kuratórium elnöki tisztségét, amely feladattal 2017-ben engem bíztak meg.

2020-ban Dr. Jakab László kuratóriumi tagunk elköltözött Kunszentmiklósról. Helyére új tagként Juhász Csabánét választottuk.

A Pro Talentun Közalapítvány által kiírt pályázatra négy tanuló jelentkeztett: Patai Panka Lotti, Pócs Mátyás, Mikus Dóra Orsolya, Muhl Zsanett. A kuratórium felemelte a támogatás összegét, így a négy tanuló fejenként 100.000,- Ft támogatásban részesült.

A 2022. adóévi személyi jövedelemadóból befolyó összeg: 15.883,- Ft bevételt eredményezett. Ahogy a tavalyi évben, úgy az idén is felhívást teszünk közzé az intézményi honlapon, a Facebook oldalon, hogy aki teheti, támogassa alapítványunka jövedelemadója 1%-val.

**Pro Talentum Közalapítvány**

**Kunszentmiklós**

**Kálvin tér 12.**

**6090**

**Az alapítvány folyószámla egyenlege 2022. december 31-én:** **1.146.320,- Ft.**

Tisztelettel kérem a Képviselő-testületet, hogy az elkövetkező időben is anyagi forrásait felhasználva szíveskedjen támogatni a Közalapítványt!

Kérem a beszámoló szíves elfogadását!

Kunszentmiklós, 2023. január 18.

Horváth Eszter

kuratóriumi elnök